**Ανοίγουν τα Πρώτα 200 Υπερσύγχρονα FordStores,**

**Νέα Εμπειρία Πελατών και Vignale Lounge**

* Οι έμποροι Ford ανοίγουν φέτος 200 σύγχρονα Ford Stores σε όλη την Ευρώπη μεταξύ των οποίων και το 1ο στην Ελλάδα, με την προοπτική να φτάσουν συνολικά τα 500 FordStores μέχρι το τέλος του 2016
* Νέα FordStores θα προσφέρουν στους πελάτες μία νέα, ενιαία εμπειρία της ολοκληρωμένης γκάμας προϊόντων και υπηρεσιών Ford. Ειδικά τμήματα για πελάτες Transit και επαγγελματίες εντάσσονται στα FordStores
* Νέο Vignale Lounge στα FordStores συμπληρώνει την προηγμένη εμπειρία προϊόντος και ιδιοκτησίας Ford Vignale, με ειδικούς συμβούλους πελατών Ford Vignale και αποκλειστικές υπηρεσίες
* Vignale One Call παρέχει 24ωρη υποστήριξη, εφαρμογή Vignale Service για παρκάρισμα, ανεφοδιασμό και πληροφορίες μέσω GPS. Vignale Collection στο Vignale Lounge

Η Ford Motor Company λανσάρει μία νέα εμπειρία πελατών σε όλη την Ευρώπη -- ανοίγοντας 200 FordStores το 2015 με την προοπτική να φτάσουν τα 500 μέχρι το τέλος του 2016.

Τα FordStores προσφέρουν στους πιο απαιτητικούς πελάτες Ford ένα νέο τρόπο να ανακαλύπτουν, να αγοράζουν και να διαχειρίζονται ολόκληρη τη γκάμα προϊόντων και υπηρεσιών Ford. Η γκάμα θα περιλαμβάνει τη νέα Ford Mustang, οχήματα επιδόσεων όπως το Ford Focus RS, και ολόκληρη την οικογένεια επαγγελματικών οχημάτων Transit και Ford SUVs.

Τα FordStores, που βρίσκονται κυρίως σε μητροπολιτικές περιοχές, θα περιλαμβάνουν το νέο Vignale Lounge όπου οι πελάτες θα βιώνουν μία πρωτοποριακή προϊοντική και εξατομικευμένη εμπειρία ιδιοκτησίας.

«Φιλοδοξία μας είναι τα FordStores να προσφέρουν μία άριστη εμπειρία πελατών τόσο στο κατάστημα όσο και online. Τα FordStores αντιπροσωπεύουν την πεμπτουσία της μάρκας Ford και θα είναι το νέο πρόσωπο της εταιρίας στις μεγαλύτερες πόλεις της Ευρώπης» δήλωσε ο Gaetano Thorel, vice president, Marketing, Ford Ευρώπης. «Πολλοί πελάτες φτάνουν στα καταστήματα των εμπόρων άριστα ενημερωμένοι και όλο και περισσότεροι προσδοκούν η εμπειρία τους από το κατάστημα να τους μείνει αξέχαστη.»

**Νέα εμπειρία πελατών**

Οι ανάγκες των πελατών είναι πρωταρχικό κριτήριο των FordStores που έχουν σχεδιαστεί σαν φιλόξενοι χώροι, με ευκολία περιήγησης και υποστηρίζουν όλους τους πελάτες είτε κάνουν έρευνα για πρώτη φορά ή έχουν ήδη ολοκληρώσει μία έρευνα online.

Κάθε FordStore διαιρείται σε ορατές ζώνες με κατανοητές ονομασίες. Η ζώνη ‘καλωσήρθατε’, με σήματα ‘ρωτείστε με’ θα είναι ένας φιλόξενος χώρος υποδοχής. Αιτήματα σέρβις θα διεκπεραιώνονται στη ζώνη ‘φροντίδα’, ενώ μία ελκυστική ζώνη ‘ανακαλύψτε τη Ford’ θα προσφέρει πληροφορίες από ταμπλέτες, μπροσούρες και ένα τρισδιάστατο βίντεο wall όπου οι πελάτες θα διαμορφώνουν το Ford της επιλογής τους βλέποντάς το σε πραγματικές διαστάσεις. Ειδικοί χώροι για πελάτες Transit και επαγγελματίες θα εντάσσονται στα FordStores.

Επίσης, θα εκτίθενται και άλλα οχήματα Ford για λόγους εύκολου εντοπισμού και σύγκρισης. Για παράδειγμα, η γκάμα SUV της Ford Kuga, EcoSport, και το Edge, θα εκτίθενται δίπλα - δίπλα. Οχήματα υψηλών επιδόσεων όπως τα νέα Ford Focus RS, Focus ST, και Fiesta ST θα εκτίθενται επίσης μαζί.

Στα FordStores οι πελάτες θα βρίσκουν το νέο Ford Mondeo Vignale, το πρώτο όχημα της γκάμας Vignale που διατίθεται ήδη και στην Ελληνική αγορά αλλά και τη Ford Mustang, την πρώτη Mustang που πωλείται στην Ευρώπη μετά από 50 και πλέον χρόνια συνεχούς παραγωγής.

**Vignale Lounge**

Στα FordStores, στο Vignale Lounge θα βρίσκει ο πελάτης ειδικό σύμβουλο πελατών Ford Vignale και εξατομικευμένη υποστήριξη, για μία προϊοντική οικογένεια που συνδυάζει παραδοσιακή κατασκευή αμαξώματος, σύγχρονη σχεδίαση και τεχνολογίες αιχμής.

Το Vignale Lounge τιμά και σέβεται τον πελάτη με έμφαση στην άνεση και την ευκολία. Πολυτελές, απολαυστικό για τις αισθήσεις και με προσοχή στη λεπτομέρεια, κάθε Vignale Lounge συμπληρώνει τη γκάμα οχημάτων.

Οι σύμβουλοι Ford Vignale θα βοηθούν τους πελάτες να διαμορφώσουν τα οχήματά της, προβάλλοντας πληροφορίες σε ειδικά σχεδιασμένο διαδραστικό τραπέζι και ταμπλέτες. Ανάμεσα στις ειδικές υπηρεσίες θα είναι η παραλαβή και παράδοση οχήματος για service\* – από το σπίτι ή το γραφείο – σε ημέρα και ώρα που εξυπηρετεί τον ιδιοκτήτη. Τα οχήματα Ford Vignale θα απολαμβάνουν πάντα μέγιστη φροντίδα και θα παραδίδονται στους ιδιοκτήτες τους μετά από ολοκληρωμένο πρόγραμμα περιποίησης.\*\*

Οι πελάτες θα μπορούν επίσης να ξεφυλλίζουν το πολυτελές Ford Vignale Magazine με ειδήσεις για το Vignale, προϊόντα και υπηρεσίες Ford και περιεχόμενο lifestyle, με προγραμματισμένη κυκλοφορία περίπου 50.000 αντιτύπων Ford Vignale στις αγορές.

«Τα FordStores είναι η ιδανική πλατφόρμα για να λανσάρουμε την εμπειρία Ford Vignale. Η εμπειρία Ford Vignale είναι σχεδιασμένη για διορατικούς πελάτες για τους οποίους ο χρόνος είναι χρήμα και οι οποίοι απαιτούν εμπειρίες ποιότητας,» δήλωσε ο Thorel. «Εξασφαλίζει εξατομικευμένη εξυπηρέτηση προσαρμοσμένη στις ανάγκες των πελατών και τους κάνει να νιώθουν ξεχωριστοί από την πρώτη στιγμή.»

**Αποκλειστικές υπηρεσίες Vignale**

Η νέα εφαρμογή για smartphone Vignale Service – download από τους συμβούλους Ford Vignale - υποστηρίζει τους πελάτες με υπηρεσίες μέσω GPS όπως Vignale Park Me, που τους επιτρέπει να καταγράφουν την ακριβή τοποθεσία και το χρόνο που παρήλθε από το παρκάρισμα. Χρησιμοποιώντας online δεδομένα χαρτών, η εφαρμογή βοηθά τους οδηγούς να εντοπίζουν πρατήρια καυσίμου, και παρέχει άμεση σύνδεση με υπηρεσίες επείγουσας ανάγκης ή το Vignale One Call.

Οι πελάτες Ford Vignale μπορούν επίσης να καλούν το κέντρο 24ωρης τηλεφωνικής εξυπηρέτησης Vignale One Call για πρόσθετη υποστήριξη από ειδικά εκπαιδευμένο προσωπικό. Η επικοινωνία με τον πελάτη είναι ζήτημα υψηλής προτεραιότητας, είτε πρόκειται για απάντηση σε τεχνική ερώτηση, επίσκεψη ενός FordStore, επίλυση προβλήματος ή κλείσιμο ραντεβού για service.

Η δωρεάν εφαρμογή Vignale Service που σύντομα θα διατίθεται σε όλη την Ευρώπη για λειτουργικά συστήματα Apple και Android επιτρέπει στους ιδιοκτήτες να έχουν άμεση πρόσβαση στον Ιστότοπο Ford Vignale και σε περιεχόμενο βίντεο, ή να δημιουργήσουν μία αναφορά ατυχήματος. Επίσης, περιλαμβάνονται συμβουλές και πληροφορίες οδήγησης, όπως κανόνες οδικής κυκλοφορίας σε χώρες της Ε.Ε – καθώς και σύστημα εντόπισης επισήμου εμπόρου.

«Οι σημερινοί πελάτες απαιτούν πολύ περισσότερα από τις μάρκες τους πέρα από το προϊόν και προσωπική εξυπηρέτηση σύμφωνα με τις ανάγκες τους» πρόσθεσε ο Thorel. «Η εμπειρία Ford Vignale προσφέρει μία σημαντική ευκαιρία για να επεκτείνουμε και να ενισχύσουμε την απήχησή μας σε αυτό τον τύπο πελάτη. Στην εμπειρία προϊόντος και ιδιοκτησίας Vignale οι πελάτες απολαμβάνουν νέα επίπεδα άνεσης με τη λειτουργική και κατασκευαστική ποιότητα να προάγονται σε νέα επίπεδα.»

**Επώνυμη συλλογή**

Η επώνυμη συλλογή Vignale Collection που δημιούργησε η ομάδα Σχεδίασης της Ford η οποία υπογράφει τη γκάμα μοντέλων Vignale, είναι επίσης διαθέσιμη για γνωριμία και παραγγελία στα Vignale Lounges και μέσω [ειδικού online store](http://www.vignalecollection.com/). Η 2015 Vignale Collection, που υιοθετεί σχεδιαστικά στοιχεία της γκάμας οχημάτων, περιλαμβάνει τη [Vignale Weekender](https://www.youtube.com/watch?v=LPcmyOXdgBs)– μία πολυτελή τσάντα ταξιδιού βραβευμένη με iF Design – που μιμείται τη χαρακτηριστική τραπεζοειδή σχεδίαση της μάσκας Vignale, το καπιτονέ σχέδιο των χειροποίητων καθισμάτων και το ανάγλυφο καπό.

Η συλλογή περιλαμβάνει ακόμα μία τσάντα ώμου χειροποίητη από αποκλειστικό δέρμα υψηλής ποιότητας, ένα πορτοφόλι, κλιπ χαρτονομισμάτων, θήκη iPhone και θήκη επαγγελματικών καρτών καθώς και ένα χειροποίητο φουλάρι και μία μεταξωτή γραβάτα που υπογράφουν κορυφαίοι δημιουργοί από το Μιλάνο.

«Η Vignale Collection ενσαρκώνει το πάθος μας για σχεδίαση που μας κάνει να ξεχωρίζουμε από τις υπόλοιπες μάρκες, απηχώντας παράλληλα το μοναδικό DNA της Ford» δήλωσε η Erika Tsubaki, δημιουργός της Vignale Collection και design supervisor της Ford Ευρώπης. «Η τελευταία Vignale Collection υιοθετεί σχεδιαστικά στοιχεία Vignale, με έμφαση στο δέρμα υψηλής ποιότητας και σε λεπτομέρειες ελκυστικές όπως τα μοντέλα που αποτέλεσαν την πηγή έμπνευσης.»

# # #

*\* Δωρεάν service κατά την κρίση του εμπόρου*

*\*\* Προαιρετικό και διατίθεται με έξοδα του πελάτη*

**Σχετικά με τη Ford Motor Company**

*Η* [*Ford Motor Company*](http://corporate.ford.com/)*, ηγέτης της παγκόσμιας αυτοκινητοβιομηχανίας με έδρα στο Dearborn, Mich., κατασκευάζει ή διανέμει αυτοκίνητα σε έξι ηπείρους. Έχοντας περίπου 194.000 εργαζόμενους και 66 εργοστάσια σε όλο τον κόσμο, οι αυτοκινητιστικές μάρκες της εταιρίας περιλαμβάνουν τις Ford και Lincoln. Η εταιρία παρέχει χρηματοοικονομικές υπηρεσίες μέσω της Ford Motor Credit Company. Για περισσότερες πληροφορίες σχετικά με τα προϊόντα της Ford, παρακαλούμε επισκεφθείτε τον ιστότοπο* [*www.corporate.ford.com*](http://www.corporate.ford.com)

*Η* ***Ford Ευρώπης*** *είναι υπεύθυνη για την παραγωγή, πώληση και συντήρηση οχημάτων μάρκας Ford σε 50 ανεξάρτητες αγορές ενώ απασχολεί περίπου 53.000 εργαζόμενους στις εγκαταστάσεις πλήρους ιδιοκτησίας της και περίπου 67.000 άτομα συμπεριλαμβανομένων των κοινοπραξιών και μη συγχωνευμένων επιχειρήσεων. Επιπλέον της Ford Motor Credit Company, οι δραστηριότητες της Ford Ευρώπης περιλαμβάνουν το Ford Customer Service Division για την υποστήριξη των πελατών και 23 εγκαταστάσεις παραγωγής (15 πλήρους κυριότητας ή συγχωνευμένων κοινοπραξιών και 8 μη συγχωνευμένων επιχειρήσεων). Τα πρώτα αυτοκίνητα Ford έφτασαν στην Ευρώπη το 1903 – τη χρονιά που ιδρύθηκε η Ford Motor Company. Η Ευρωπαϊκή παραγωγή ξεκίνησε το 1911.*

**Διευθύντρια Επικοινωνίας:** Χρύσα Αγρογιάννη

Ford Motor Ελλάς

210 57 09 933